pythainlp/thai-wiki-dataset-v4 huggingface dataset:
พระเจ้าชัยวรมันที่ 6

พระเจ้าชัยวรมันที่ 6 (สวรรคต ค.ศ. 1107) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1080–1107 และเป็นกษัตริย์พระองค์แรกของราชวงศ์มหิธรปุระ แห่งเมืองพิมาย พระองค์เสด็จลงไปปราบกบฎและปราบดาภิเษกขึ้นเป็นกษัตริย์ปกครองเขมรในกรุงยโศธรปุระ ซึ่งต่อมาคือเมืองพระนครธม
พระราชประวัติ.
พระเจ้าชัยวรมันที่ 6 เป็นกษัตริย์แห่งอาณาจักรพระนคร ต้นกำเนิดของพระองค์เป็นขุนนางชาวเมืองพิมายแห่งที่ราบสูงโคราช ปัจจุบันคือ อำเภอพิมาย จังหวัดนครราชสีมา เมื่อพระเจ้าหรรษวรมันที่ 3 กษัตริย์กรุงยโศธรปุระจากราชวงศ์ก่อน เสด็จสวรรคตในปี ค.ศ.1080 ได้เกิดการแย่งอำนาจกันภายในราชสำนัก พระองค์ทรงลงไปจัดการและปราบปรามคู่แข่งทางการเมืองอยู่หลายปี เมื่อทุกอย่างเรียบร้อยแล้ว พระองค์ได้ทำการปราบดาภิเษกขึ้นเป็นกษัตริย์แห่งกรุงยโสธรปุระ ซึ่งในขณะนั้นมีศูนย์กลางอยู่ที่ปราสาทบาปวน ในยุคของพระองค์จึงถูกนับเป็นศิลปะแบบบาปวนด้วย แต่นักโบราณคดีและประวัติศาสตร์บางส่วนได้แยกศิลปะในยุคของพระองค์ออกเป็นศิลปะพิมาย ซึ่งมีความต่างจากบาปวนเล็กน้อย 
พระองค์ทรงสถาปนาราชวงศ์ใหม่และจารึกนามว่า "มหิธรปุระ" ลูกหลานของพระองค์ได้ปกครองกรุงยโศธรปุระหรือเมืองพระนคร มาช่วงระยะเวลาหนึ่ง จึงได้สร้างปราสาทนครวัดและปราสาทบายนในรัชกาลถัดมา หลานของพระองค์คือ พระเจ้าสุริยวรมันที่ 2 ได้นำแบบจากปราสาทหินพิมาย อันเป็นเมืองของราชตระกูลลงไปเป็นต้นแบบการสร้างปราสาทนครวัดถวายพระวิษณุ และในช่วงหลังของราชวงศ์มหิธรปุระ พระเจ้าชัยวรมันที่ 7 ได้ย้ายศูนย์กลางเมืองจากปราสาทบาปวนลงไปสร้างปราสาทบายนทางทิศตะวันออกเฉียงใต้ราว 300 เมตร และเรียกรวมเขตในกำแพงเมืองและคูน้ำว่า "นครธม" เอกสารในยุคหลังจึงกล่าวถึงพระเจ้าชัยวรมันที่ 6 ว่าเป็นกษัตริย์แห่งเมืองนครธมด้วย แต่ถึงอย่างไรก็ตามในฝั่งประเทศไทย จารึกสุโขทัยยังเรียกเมืองนี้ว่า ศรียโศธรปุระ 
พระเจ้าชัยวรรมันที่ 6 เสด็จสวรรคตเมื่อปี ค.ศ.1107 หลังจากครองสิริราชสมบัติได้ 27 ปี โดยมีพระเชษฐาของพระองค์ขึ้นสืบราชบัลลังก์เป็น พระเจ้าธรณินทรวรมันที่ 1 ราชวงศ์มหิธรปุระของพระองค์ได้ปกครองอาณาจักรพระนครราว 256 ปี และเป็นราชวงศ์สุดท้ายที่พระนามกษัตริย์ลงท้ายด้วยคำว่า "วรมัน" ต่อมาถูกโค่นล้มโดยพระเจ้าแตงหวาน หรือตระซอกประแอม กษัตริย์เชื้อสายจามปา และเป็นต้นราชวงศ์ของสมเด็จพระนโรดมแห่งกัมพูชาในปัจจุบัน
คังโคเระ เดอะ มูฟวี

คังโคเระ เดอะ มูฟวี (; โรมาจิ: "Gekijōban KanKore"; : เกกิโจบัง คังโคเระ) เป็นภาพยนตร์อนิเมะญี่ปุ่น ที่สร้างมาจากเกม"คันไตคอลเลกชัน" และเป็นภาคต่อจากซีรีส์อนิเมะโทรทัศน์"เรือรบโมเอะ" กำกับโดย เคโซ คุซากาวะ ให้เสียงพากย์นำโดย สึมิเระ อุเอซากะ, รินะ ฮิดากะ, ยูมิ ทานิเบะ, ซากิ ฟูจิตะ, นาโอ โทยามะ, อายะ ซูซากิ และยูกะ เองูจิ เข้าฉายในประเทศญี่ปุ่นโดยคาโกกาวะพิกเชอส์ เมื่อวันที่ 26 พฤศจิกายน พ.ศ. 2559 และเข้าฉายในระบบ 4 มิติ เมื่อวันที่ 11 กุมภาพันธ์ พ.ศ. 2560 เข้าฉายในประเทศไทยเมื่อวันที่ 10 มิถุนายน พ.ศ. 2560
ภาพยนตร์เรื่องนี้ทำรายได้เปิดตัวสัปดาห์แรกที่ญี่ปุ่นอยู่ที่ 104.2 ล้านเยน (หรือประมาณ 32.54 ล้านบาท)
โรโบคอป 3

โรโบคอป 3  เป็นภาพยนตร์แอคชั่นสัญชาติอเมริกันที่ออกฉายในปี ค.ศ. 1993 กำกับโดย เฟรช แด๊กเกอร์ นำแสดงโดย ปีเตอร์ เวลเลอร์, แนนซี อัลเลน ภาพยนตร์เรื่องนี้เป็นภาคต่อของภาพยนตร์เรื่อง "โรโบคอป 2"และภาพยนตร์เรื่องนี้มีภาคต่ออีก คือภาพยนตร์เรื่อง "โรโบคอป" ภาพยนตร์ชุดนี้เป็นภาพยนตร์ลำดับที่สามในภาพยนตร์ไตรภาคโรโบคอป
เนื้อเรื่อง.
ภาพยนตร์เรื่องนี้กล่าวถึงเรื่องราวของโรโบคอป ที่ยังต้องกลับมารับมือกับเหล่าร้ายต่อไป แต่คราวนี้ผู้ร้ายที่เขาต้องต่อสู้กลับเป็น OCP บริษัทที่สร้างเขาขึ้นมา นั่นก็เพราะบริษัทนี้กลายเป็นบริษัทหน้าเลือดอย่างเต็มตัวไปแล้ว โรโบคอป กับ แอน ลูอิส คู่หูจึงต้องร่วมมือกับกองกำลังต่อต้านการเวนคืนที่ดินอย่างไม่เป็นธรรมนี้ และพวกเขาก็ต้องเผชิญหน้ากับ พอล แม็กดักเกท จอมวายร้ายที่ทำได้ทุกอย่างเพื่อกวาดล้างชาวบ้าน และหุ่นยนต์นินจาที่ถูกส่งมาต่อกรกับโรโบคอปโดยเฉพาะ
เรโหโบอัม

เรโหโบอัม (ฮีบรู: רְחַבְעָם) หรือ โรโบอัม (ละติน: Roboam) เป็นกษัตริย์ชาวอิสราเอลที่ปรากฎในคัมภีร์ฮีบรู เป็นโอรสของกษัตริย์ซาโลมอนและเป็นหลานของกษัตริย์ดาวิด เขาขึ้นครองบัลลังก์อิสราเอลต่อจากพระบิดาขณะอายุ 41 ปี หลังครองบัลลังก์ได้ไม่นานก็ถูกสิบชนเผ่าอิสราเอลประกาศแยกประเทศ ทำให้ประเทศอิสราเอลแตกออกเป็นสอง คือ อาณาจักรอิสราเอล (อิสราเอลเหนือ) และอาณาจักรยูดาห์ (อิสราเอลใต้) เรโหโบอัมจึงกลายเป็นกษัตริย์แห่งอาณาจักรยูดาห์คนแรก อาณาจักรยูดาห์ในรัชสมัยของพระองค์ต้องเผชิญกับสงครามกลางเมืองตลอดรัชกาล และยังต้องเผชิญกับการรุกรานของอียิปต์ ซึ่งท้ายที่สุดอาณาจักรยูดาห์ก็ตกเป็นประเทศราชของอียิปต์
เรโหโบอัมมีชายา 18 องค์และมีบริจาริกา 60 นาง พระองค์มีโอรส 28 องค์และธิดา 60 องค์ ทรงครองราชสมบัติยูดาห์ได้ 17 ปีจึงสวรรคต เจ้าชายอาบียาห์ โอรสของพระองค์ได้ขึ้นสืบบัลลังก์ยูดาห์ต่อ
เกรซ อาร์โนลด์

เกรซ อาร์โนลด์ (19 กันยายน ค.ศ. 1894 – 26 กุมภาพันธ์ ค.ศ. 1979) เป็นนักแสดงหญิงชาวอังกฤษ
ผลงาน.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
หลี่ เจียซิน

หลี่ เจียซิน  เกิดวันที่ 20 มิถุนายน ค.ศ. 1970 เป็นนักแสดง, นางแบบ ชาวฮ่องกงที่มีชื่อเสียงโด่งดังมากคนหนึ่งในยุค 90s เป็นผู้ชนะเลิศรางวัล มิสไชนีส อินเตอร์เนชั่นแนลในปี 1988 เธอเป็นลูกครึ่ง เซี่ยงไฮ้-โปรตุเกส 
หลี่ เจียซิน หรือ Michele Monique Reis เธอเริ่มมีชื่อเสียงจากการแสดงภาพยนตร์ในปี 1990 จากการรับบทสมทบในภาพยนตร์เรื่อง โปเยโปโลเย เย้ยฟ้าแล้วก็ท้า ภาค 2 (A Chinese Ghost Story 2, 1990) และก้าวขึ้นเป็นนางเอกภาพยนตร์คู่กับหลิว เต๋อหัว ในปีเดียวกัน ในภาพยนตร์เรื่อง เจาะเหลี่ยมกระโหลก ภาค 2 (Casino Raider-the Sequle :No Risk, No Gain, 1990) 
จากนั้นหันมาแสดงละครซีรีส์ให้กับค่ายสถานีโทรทัศน์ทีวีบี (TVB) สลับกับแสดงภาพยนตร์ เธอรับแสดงทั้งบทนางเอกและบทสมทบ มีผลงานภาพยนตร์โดดเด่นหลายเรื่อง อย่างเช่น ผลงานแสดงหนังกำลังภายในระดับตำนานเรื่อง เดชคัมภีร์เทวดา ภาค 2 (Swordsman 2, 1991) รับบทศิษย์น้อง เหล่ง ฮู้ชง, อุ้ยเสี่ยวป้อ จอมยุทธเย้ยยุทธจักร ภาค 2 (Royal Tramp 2, 1992) รับบท อาเคอ แสดงคู่กับโจว ซิงฉือ, หนังแอ็คชั่นแฟนตาซีมนุษย์ต่างดาว เมืองหน้าขนใครจะทำให้มันเกลี้ยง (The Wicked City, 1992) แสดงคู่กับหลี่หมิง ผลงานสร้างและกำกับโดยฉีเคอะ, บ้าทะลุหลังคาโลก (A Kid from Tibet, 1992) ผลงานสร้าง-กำกับและแสดงนำโดยหยวนเปียว, เรียกเทวดามาก็ล้มข้าไม่ได้ (Casino Tycoon 2, 1992) แสดงคู่กับหลิว เต๋อหัว, ฟง ไสหยก สู้บนหัวคน (Fong Sai-Yuk 1, 1993) - ปึง ซีเง็ก ปิดตาสู้ (Fong Sai-Yuk 2, 1993) แสดงคู่กับหลี่ เหลียนเจี๋ย เป็นต้น 
เธอมีผลงานละครซีรีส์ให้กับค่ายสถานีโทรทัศน์ทีวีบี (TVB) หลายเรื่อง ผลงานซีรีส์ที่โดดเด่นมากคือเรื่อง เทพบุตรผู้พิชิต (The Legendary Ranger, 1993) แสดงคู่กับหลี่หมิง พระเอกยอดนิยมแห่งค่ายทีวีบียุคนั้น เธอยังเป็นนางเอกมิวสิกวิดีโอ ถ่ายแบบแฟชั่นขึ้นปกนิตยสารมากมาย และแสดงภาพยนตร์อีกหลายเรื่อง เช่น ไอ้หนุ่มหมัดเมา 3 (Drunken Master 3, 1994), คนสร้างนรกล้างโลก (Armageddon, 1997), ไอ้หนุ่มผมฟู (Prince Charming, 1999) ซึ่งหวนมาแสดงคู่กับหลิว เต๋อหัว พระเอกหนังคนแรกในชีวิตการแสดงของเธออีกครั้ง 
ด้านชีวิตส่วนตัว เธอแต่งงานกับมหาเศรษฐีชาวฮ่องกง "จูเลี่ยน ฮุย" (Julian Hui) ในปี 2008 (พ.ศ. 2551) ได้ให้กำเนิดลูกชายคนแรกในวัย 40 ปี เมื่อปี 2011 (พ.ศ. 2554) ตั้งชื่อให้ลูกชายว่า เจย์เดน แม็กซ์ ฮุย (Jayden Max)
กู๋หว่าไจ๋ 2 มังกรฟัดโลก

กู๋หว่าไจ๋ 2 มังกรฟัดโลก  เป็นภาพยนตร์ฮ่องกงที่ออกฉายในปี ค.ศ. 1996 ภาพยนตร์เรื่องนี้กำกับโดย หลิว เหว่ยเฉียง ภาพยนตร์เรื่องนี้เป็นภาพยนตร์ลำดับที่ 2 ของ ภาพยนตร์ชุด กู๋หว่าไจ๋ ซึ่งภาพยนตร์เป็นภาคต่อเนื่องมาจาก ภาพยนตร์ภาคแรก และมีภาคสามต่ออีกคือ Young and Dangerous 3
เนื้อเรื่อง.
ภาพยนตร์เรื่องนี้เล่าเรื่องหลังจาก เฉินห้าวหนาน และเพื่อน ๆ กลับมาครองความยิ่งใหญ่ในแก๊ง "หงซิ่ง" ได้สำเร็จ หนังแบ่งเรื่องราวออกเป็นสองส่วน ช่วงแรกเล่าเรื่องถึงวีรกรรมของ "ไก่ป่า" ตัวละครนักเลงอารมณ์ร้อนที่สวมบทบทโดย เฉินเสี่ยวชุน ระหว่างไปใช้ชีวิตอยู่ที่ไต้หวัน
ส่วนครึ่งหลังว่าด้วยการขึ้นสู่อำนาจของ ห้าวหนาน ในเขตถงหลอวาน ย่านที่ลูกพี่เก่าของเขาเคยครองอยู่ โดยมีคู่แข่งคือ "ต้าเฟย" ขาใหญ่อีกคนของแก๊ง แต่ศัตรูตัวสำคัญในภาคนี้กลับเป็นคนนอกอย่างแก๊งซานหลัว จากไต้หวัน ที่อาศัย"ไก่ป่า"เป็นเครื่องมือในการบุกฮ่องกง และแย่งชิงตำแหน่งในแก๊งกันเองด้วย
งานสร้าง.
กู๋หว่าไจ๋ภาคสอง ออกฉายในเวลาเพียงปีเดียวจากความสำเร็จของภาคแรก ภาพยนตร์เรื่องนี้ถ่ายทำอย่างรวดเร็ว เพื่อให้เข้าฉายได้ทัน และสมารถตักตวงความสำเร็จของกระแส ภาคแรกให้เร็วที่สุด ผลออกมาก็คือ ความเร่งรีบในการถ่ายทำ ที่แสดงให้เห็นในงานสร้างที่ไม่ค่อยจะเนี้ยบเหมือนภาคแรก ไม่ค่อยมีงานฉากสวย ๆ ให้เห็นกันเท่าไหร่
อีกสิ่งหนึ่งที่คนเขียนบท และผู้กำกับตัดสินใจครั้งสำคัญในหนังภาคนี้ก็คือ การมอบบทเด่นให้กับตัวละคร "ไก่ป่า" ที่ใคร ๆ ก็ประทับใจในหนัง จนแทบจะกลายเป็นพระเอกของเรื่องอีกคน
ยังมีการแนะนำตัวละครใหม่ ๆ อีกจำนวนหนึ่ง แต่ที่โดดเด่นที่สุดก็คงจะเป็นใครไปไม่ได้นอกจาก "ต้าเฟย" ที่ หวงซิวเซิน ขโมยซีนได้ด้วยลีลาการแสดงอันแพรวพราวกับการสวมบทบาทตัวละครนักเลง "ซกม๊ก" ที่มีเอกลักษณ์อยู่ตรงการชอบแคะขี้มูก บุคลิกโผงผาง, ปากไว, ใจเร็ว เหมือนจะ "กระจอก" แต่ก็เท่จนกลายเป็นขวัญใจของคนดูได้ดีอีกอีกคน
กู๋หว่าไจ๋ 3 ใหญ่ครองเมือง

กู๋หว่าไจ๋ 3 ใหญ่ครองเมือง  เป็นภาพยนตร์ฮ่องกง ที่ออกฉายในปี ค.ศ. 1996 กำกับโดย หลิว เหว่ยเฉียง ภาพยนตร์เรื่องนี้เป็นภาพยนตร์ลำดับที่ 3 ของ ภาพยนตร์ชุด กู๋หว่าไจ๋ จัดจำหน่ายโดย โกลเดนฮาร์เวสต์
เนื้อเรื่องย่อ.
ตงซิ่ง เป็นกลุ่มอิทธิพล ที่มี "ลู่ปิงหยง" นักเลงหัวเก่าเป็นลูกพี่ใหญ่ แม้นักเลงรุ่นใหญ่คนนี้จะไม่ได้มีอะไรบาดหมางกับ คุณเจียง หรือ หงซิ่ง แต่สมุนคู่ใจมือซ้าย,ขวากลับไม่คิดเช่นนั้น และกำลังวางแผนลับ ๆ เพื่อนำ ตงซิง เปิดศึกชนกับ หงซิ่ง ที่จะทำให้เกิดความสูญเสียมากมาย โดยเฉพาะห้าวหนาน ที่ต้องสูญเสียคนรักไปอย่างน่าเศร้า 
งานสร้างภาพยนตร์.
กู๋หว่าไจ๋ 3 กลับเข้าโรงในปีเดียวกับภาค 2 นั่นเอง แต่งานสร้างและการถ่ายทำถือว่าเหนือกว่ากันอยู่ก้าวนึง แต่ที่สำคัญกว่าก็คือ หนังภาคนี้ยังเพิ่มอารมณ์อันรุนแรงเกรี้ยวกราดขึ้นไป กับเรื่องราวแห่งความสูญเสีย, ความตายของตัวละครสำคัญ และความเหี้ยมเกรียมที่เพิ่มขึ้นอย่างมาอย่างเห็นได้ชัด ตัวละครนักเลงหนุ่มก็เติบโตขึ้น พบกับบททดสอบของชีวิตอันหนักหน่วงจริงจังกว่าเดิม
หลังความสำเร็จของหนัง 2 ภาคแรก ผู้กำกับ แอนดริว เลา และ แมนเฟรด หว่อง ที่รับหน้าที่เขียนบท แสดงออกถึงความทะเยอทะยานมากที่สุดในหนังภาคนี้ แม้หนังจะดำเนินไปด้วยรูปแบบเดิม ๆ เป็นความบันเทิงประเภทครบรส ผสมทั้งเรื่องหักเหลี่ยมเฉือนคม, มีบทรักโรแมนติก และการบีบคั้นอารมณ์ แต่ กู๋หว่าไจ๋ 3 ก็ได้ชื่อว่าสามารถดีเด่นได้ด้วยกรอบเดิม ๆ ถึงขั้นที่มีการยกย่องว่า หนังภาค 3 ก็คือ กู๋หว่าไจ๋ ที่เข้มข้นที่สุด, ตึงเครียดที่สุด และดีที่สุด ใน "ภาคหลัก" ของเรื่องราวนักเลงหนุ่มแห่ง "หงซิ่ง" ชุดนี้
กู๋หว่าไจ๋ 4 อันธพาลกวนเมือง

กู๋หว่าไจ๋ 4 อันธพาลกวนเมือง  เป็นภาพยนตร์ฮ่องกงที่ออกฉายในปี ค.ศ. 1997 กำกับโดย แอนดริว เลา ภาพยนตร์เรื่องนี้เป็นภาพยนตร์ลำดับที่ 4 ในภาพยนตร์ชุด "กู๋หว่าไจ๋"
เนื้อเรื่องย่อ.
ภาพยนตร์เรื่องนี้เล่าถึงเวลาแห่งการเปลี่ยนแปลงครั้งสำคัญของ เฉินห้าวหนาน กับเพื่อน ๆ โดยเฉพาะเพื่อนซี้ที่ต่อสู้ดิ้นรนด้วยกันมาตั้งแต่เด็กอย่าง ไก่ป่า ที่ได้ตัดสินใจครั้งใหญ่ ขอท้าชิงตำแหน่งหัวหน้าสาขาของ หงซิ่ง เพื่อขึ้นมามีศักดิ์ศรีเทียบเท่ากับห้าวหนาน
ขณะที่แก๊งของพวกเขาก็ถึงเวลาแห่งการเปลี่ยนแปลงประมุขสูงสุดกันแล้ว หลัง "คุณเจียง" เสียชีวิตไปในภาคก่อน บรรดาสมาชิกระดับบนของพรรคตัดสินใจเดินทางไปไหว้วานพี่ชายของหัวหน้าเก่า, ทายาทผู้หลงเหลือของผู้ก่อตั้งแก๊ง ที่ตอนนี้อาศัยอยู่ในเมืองไทยให้มารับหน้าที่ประมุขแทน
แต่แล้วการตัดสินใจของ ไก่ป่า กลับทำให้เขาบาดหมางกับ ห้าวหนาน ที่ไม่อยากให้เพื่อนตกอยู่ในวังวนของอำนาจและการสูญเสียเหมือนตนเอง หงซิ่ง ยิ่งเริ่มส่อแววบาดหมางขึ้นเรื่อย ๆ จนกลายเป็นช่องว่างให้ ตงซิ่ง เข้ามาแทรกซึมได้อีกครั้ง ถึงขั้นที่ทำให้เพื่อนซี้อีกคนของ ห้าวหนาน ต้องจบชีวิตลง
เบื้องหลังการสร้างภาพยนตร์.
ในปี 1997 ก็ยังมีหนังนักเลงวัยรุ่นบอยแบนด์ชุดนี้มาให้ดูกันอีกเช่นเคย Young and Dangerous 4 หรือ "กู๋หว่าไจ๋ ตอน อันธพาลกวนเมือง" เข้าโรงฉายที่ฮ่องกงในช่วงต้นปี 1997 
จุดเด่นของหนังภาค 4 คงจะอยู่ตรงที่การแนะนำตัวละครใหม่ ๆ หลายตัว ดาราเจ้าบทบาท ว่าน จื่อเหลียง มาเป็นหัวหน้าแก๊งหงซิ่งคนใหม่, อู๋ เจิ้นหวี่ เป็น หมวย 13 ทอมสาวผมสั้น ขาใหญ่แห่งย่านถนน พอร์ตแลน และส่วนว่าน หยางหมิง เป็น หานปิง เจ้าพ่อถวนหมัน ที่หลังจากนี้จะกลายเป็นพันธมิตรสำคัญของ ห้าวหนาน ต่อไป
ยุทธการที่เป๊กลงสาน

ยุทธการที่เป๊กลงสาน  เป็นการยุทธ์ใน ค.ศ. 207 ในสมัยปลายราชวงศ์ฮั่นตะวันออก การยุทธ์นี้เกิดขึ้นในภาคเหนือของจีนเลยขัณฑสีมาของราชวงศ์ฮั่น ระหว่างขุนศึกโจโฉ (เฉาเชา) กับเผ่าเร่ร่อนอูหวัน ซึ่งเป็นพันธมิตรกับปรปักษ์ของเฉาเชา คือ อ้วนซง (ยฺเหวียนชั่ง) และอ้วนฮี (ยฺเหวียนซี) ชัยชนะของเฉาเชาทำลายความหวังการเป็นใหญ่ของอูหวัน และสุดท้ายอูหวันอ่อนแอลง ด้อยความสำคัญ และค่อย ๆ ถูกกลืนเข้าสู่ประเทศจีนหรือเผ่าเซียนเปย์
ท่าอากาศยานเบอร์ลินบรันเดินบวร์ค

ท่าอากาศยานเบอร์ลินบรันเดินบวร์ค  (IATA: BER, ICAO: EDDB) เป็นท่าอากาศยานนานาชาติตั้งอยู่ห่างจากกรุงเบอร์ลินไปทางตะวันตกเฉียงใต้ราว 18 กิโลเมตร ใกล้กับเมืองเชอเนอเฟ็ลท์ในรัฐบรันเดินบวร์ค เดิมทีท่าอากาศยานแห่งใหม่นี้ถูกสร้างขึ้นเพื่อทดแทนท่าอากาศยานเบอร์ลินเชอเนอเฟ็ลท์และท่าอากาศยานเบอร์ลินเทเกิล โดยมีจุดประสงค์ให้กลายเป็นท่าอากาศยานพาณิชย์เพียงแห่งเดียวของกรุงเบอร์ลินและรัฐบรันเดินบวร์ค อย่างไรก็ตาม ได้มีการปรับแผนงานใหม่ให้คงท่าอากาศยานเบอร์ลินเชอเนอเฟ็ลท์ไว้ และยกเลิกเพียงแค่ท่าอากาศยานเบอร์ลินเทเกิล
ท่าอากาศยานเบอร์ลินบรันเดินบวร์คมีศักยภาพในการรองรับผู้โดยสารได้ 34 ล้านคนต่อปี และรองรับสินค้าได้ 60,000 ตันต่อปี (ในระยะแรก) ซึ่งจะกลายเป็นท่าอากาศยานที่หนาแน่นที่สุดอับดับสามของเยอรมนี และหนึ่งในสิบห้าท่าอากาศยานที่หนาแน่นที่สุดในยุโรป 
ท่าอากาศยานแห่งนี้เริ่มวางแผนตั้งแต่ ค.ศ. 1991 และเริ่มลงมือก่อสร้างใน ค.ศ. 2006 เดิมทีมีกำหนดการเปิดใช้งานใน ค.ศ. 2010 แต่เนื่องจากปัญหาความล่าช้ามากมาย ทั้งการวางแผน การจัดการที่ไม่ดีพอ ประเด็นทางกฎหมาย ตลอดจนการทุจริตคอร์รัปชั่น ส่งผลให้ต้องเลื่อนกำหนดเปิดให้บริการเลื่อนมา กระทั่งเปิดใช้งานอย่างเป็นทางการ เมื่อวันที่ 31 ตุลาคม ค.ศ. 2020
ท่าอากาศยานแห่งนี้ก่อสร้างและบริหารงานโดย Flughafen Berlin Brandenburg GmbH รัฐวิสาหกิจของรัฐบาลเยอรมนี เมื่อเริ่มการก่อสร้างใน ค.ศ. 2006 คาดการณ์ว่าจะต้องใช้งบประมาณรวม 2.83 พันล้านยูโร แต่เมื่อดำเนินการก่อสร้างต่อไปแล้ว งบประมาณกลับบานปลายขึ้นไปแตะถึงระดับ 6.9 พันล้านยูโร
ช้าง เอฟเอคัพ 2560

การแข่งขันฟุตบอล ช้าง เอฟเอคัพ ฤดูกาล 2560 เป็นการแข่งขันไทยเอฟเอคัพ ฤดูกาลที่ 22 โดยจัดการแข่งขันแบบแพ้คัดออก โดยการแข่งขันรายการนี้จัดขึ้นโดย สมาคมฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รอบเพลย์ออฟ รอบที่ 2 รวมไปถึง การแข่งขันชิงถ้วยไทยแลนด์ แชมเปี้ยนส์ คัพ กับทีมแชมป์โตโยต้า ไทยลีก ต่อไป
ผลการแข่งขัน.
รอบคัดเลือก.
รอบคัดเลือกสำหรับทีมที่ได้ลงเล่นใน ไทยลีก 2 ฤดูกาล 2560, ไทยลีก 3 ฤดูกาล 2560, ไทยลีก 4 ฤดูกาล 2560 และ ไทยลีก อเมเจอร์ ทัวร์นาเมนต์ 2560. รอบคัดเลือกได้มีการจับสลากขึ้นเมื่อวันที่ 17 มีนาคม พ.ศ. 2560 โดยสมาคมกีฬาฟุตบอลแห่งประเทศไทย ในพระบรมราชูปถัมภ์. ทุกนัดในรอบนี้จะจัดขึ้นในวันที่ 5 เมษายน พ.ศ. 2560.
รอบแรก (รอบ 64 ทีมสุดท้าย).
รอบแรกจะประกอบไปด้วยสิบสโมสรที่มาจากทีมชนะเลิศของรอบคัดเลือกและห้าสิบสี่จาก ไทยลีก 2560, ไทยลีก 2 ฤดูกาล 2560, ไทยลีก 3 ฤดูกาล 2560, ไทยลีก 4 ฤดูกาล 2560 และ ไทยลีก อเมเจอร์ ทัวร์นาเมนต์ ฤดูกาล 2560. และเมื่อช่วงบ่ายของวันที่ 5 มิถุนายน พ.ศ. 2560 ได้มีพิธีการจับสลากประกบคู่ เอฟเอ คัพ 2560 รอบ 64 ทีมสุดท้าย
รอบสอง (รอบ 32 ทีมสุดท้าย).
รอบสองจะประกอบไปด้วย 32 สโมสรที่มาจากทีมชนะเลิศของรอบแรกที่ผ่านเข้ารอบดังนี้ 14 ทีมจาก ไทยลีก 2560, 9 ทีมจาก ไทยลีก 2 ฤดูกาล 2560, 3 ทีมจาก ไทยลีก 3 ฤดูกาล 2560 และ 6 ทีมจาก ไทยลีก 4 ฤดูกาล 2560. และเมื่อช่วงบ่ายของวันที่ 13 กรกฎาคม พ.ศ. 2560 ได้มีพิธีการจับสลากประกบคู่ เอฟเอ คัพ 2560 รอบ 32 ทีมสุดท้าย
รอบสาม (รอบ 16 ทีมสุดท้าย).
รอบสามจะประกอบไปด้วย 16 สโมสรที่มาจากทีมชนะเลิศของรอบสองที่ผ่านเข้ารอบดังนี้ 8 ทีมจาก ไทยลีก 2560, 7 ทีมจาก ไทยลีก 2 ฤดูกาล 2560 และ 1 ทีมจาก ไทยลีก 4 ฤดูกาล 2560. และเมื่อช่วงบ่ายของวันที่ 12 กันยายน พ.ศ. 2560 ได้มีพิธีการจับสลากประกบคู่ เอฟเอ คัพ 2560 รอบ 16 ทีมสุดท้าย
รอบก่อนรองชนะเลิศ (รอบ 8 ทีมสุดท้าย).
รอบก่อนรองชนะเลิศ (รอบ 8 ทีมสุดท้าย) จะประกอบไปด้วย 8 สโมสรที่มาจากทีมชนะเลิศของรอบสามที่ผ่านเข้ารอบดังนี้ 5 ทีมจาก ที1, สองสโมสรจาก ที2, และหนึ่งสโมสรจาก ที4. รอบก่อนรองชนะเลิศ (รอบ 8 ทีมสุดท้าย) จะมีการจับสลากในวันที่ 11 ตุลาคม พ.ศ. 2560 เวลา 14.00 น. ที่ห้องเมต้า 1 ชั้น 2 ภายในราชพฤกษ์คลับใน กรุงเทพมหานคร. แมตช์ทั้งหมดของรอบนี้จะจัดแข่งขันขึ้นในวันที่ 18 ตุลาคม พ.ศ. 2560.
รอบรองชนะเลิศ.
รอบรองชนะเลิศ (รอบ 4 ทีมสุดท้าย) จะประกอบไปด้วย 4 สโมสรที่มาจากทีมชนะเลิศของรอบก่อนรองชนะเลิศที่ผ่านเข้ารอบ. รอบรองชนะเลิศ (รอบ 4 ทีมสุดท้าย) จะมีการจับสลากในวันที่ 19 ตุลาคม พ.ศ. 2560 เวลา 13.30 น. ที่ห้องเมต้า 1 ชั้น 2 ภายในราชพฤกษ์คลับใน กรุงเทพมหานคร. แมตช์ทั้งหมดของรอบนี้จะจัดแข่งขันขึ้นในวันที่ 1 พฤศจิกายน พ.ศ. 2560.
 "ณ วันที่ 25 พฤศจิกายน 2560"
ซูคชปิทเซอ

ซูคชปิทเซอ  เป็นภูเขาที่สูงที่สุดในประเทศเยอรมนี ภูเขาแห่งนี้ถือเป็นพรมแดนทางธรรมชาติระหว่างรัฐบาวาเรียของเยอรมนีกับรัฐทีโรลของออสเตรีย ส่วนยอดมีความสูง 2,962 เมตรเหนือระดับน้ำทะเล ยอดเขาแห่งนี้ถูกพิชิตเมื่อ 27 สิงหาคม ค.ศ. 1820 โดยโยเซ็ฟ เนาส์, โยฮัน เกออร์ค เทาเชิล และผู้นำทางไมเออร์ เทือกเขาแห่งนี้ยังเป็นที่ตั้งของธารน้ำแข็งถึงห้าแห่ง ปัจจุบันมีกระเช้าลอยฟ้าอยู่สามสายให้บริการไปจนถึงยอดเขา
ลัทธิไศวะ

ในศาสนาฮินดู ลัทธิไศวะ หรือ ไศวนิกาย  เป็นลัทธินิกายที่นับถือพระศิวะเป็นพระเป็นเจ้าหรือพรหมัน ศาสนิกชนในลัทธินี้เรียกว่าชาวไศวะ ซึ่งมีรูปแบบความเชื่อและการปฏิบัติแตกต่างกันไปเป็นหลายกลุ่ม เช่น ศิวสิทธานตะที่มีแนวคิดว่าบุคคลจะหลุดพ้นได้โดยการภักดีต่อพระศิวะ แต่ลัทธิโยคะถือว่าทุกสิ่งเป็นส่วนหนึ่งของพรหมันอยู่แล้ว ลัทธินี้ถือพระเวทและอาคมเป็นคัมภีร์สำคัญ
ลัทธิไศวะมีที่มาจากการนับถือพระรุทรในสมัยพระเวท (ราวสองพันปีก่อนคริสต์ศักราช) คัมภีร์เศวตาศวตโรปนิษัทซึ่งแต่งขึ้นราวหนึ่งพันปีก่อนคริสต์ศักราชปรากฏคำว่า รุทร ศิวะ มเหศวร แต่การตีความคำเหล่านี้ยังเป็นที่ถกเถียงอยู่ จนถึงคริสต์สหัสวรรษที่ 1 ลัทธิไศวะทั้งสายภักตินิยมและสายโยคะก็เริ่มแพร่หลายในหลายอาณาจักร รวมทั้งในภูมิภาคเอเชียตะวันออกเฉียงใต้ที่พบโบสถ์พราหมณ์ลัทธิไศวะหลายพันแห่งในประเทศอินโดนีเซีย กัมพูชา และเวียดนาม
ความเชื่อของลัทธิไศวะมีหลายรูปแบบ บางกลุ่มถือว่าพระศิวะคือมหาเทพพระผู้สร้าง รักษา และทำลายล้างโลก บางกลุ่มมองว่าพระศิวะหมายถึงอาตมันอันเป็นภาวะแก่นสารของสรรพสิ่ง ในด้านการปฏิบัติ มีการบูชาพระศิวะรวมถึงพระปารวตีผู้เป็นศักติ (ซึ่งแบบขนบของลัทธิศักติ) ตามโบสถ์พราหมณ์ต่าง ๆ บางกลุ่มเน้นการถือพรตฝึกโยคะเพื่อให้เข้าถึงพระศิวะที่เป็นอาตมันภายในตนเอง
เจ้าหญิงตะกอง

เจ้าหญิงตะกอง (Princess of Tagaung; พ.ศ. 2387 - 2 สิงหาคม พ.ศ. 2409) ทรงมีพระนามเดิมคือ เจ้าหญิงศรีสุริยมังคลาเทวี (Sri Suriya Mangala Devi) ทรงเป็นเจ้าหญิงแห่งราชวงศ์โก้นบอง 
พระประวัติ.
เจ้าหญิงศรีสุริยมังคลาเทวี หรือ เจ้าหญิงตะกองทรงเป็นพระราชธิดาลำดับที่ 5 ของพระเจ้ามินดง ซึ่งประสูติแต่พระสนมเอกตองชเวเยที่ 2 พระสนมเอกฝ่ายใต้ พระองค์ประสูติที่พระราชวังอมรปุระ กรุงอมรปุระ ซึ่งขณะนั้นอยู่ในรัชกาลของพระเจ้าแสรกแมง หรือ พระเจ้าตะหย่าวดี ซึ่งเป็นพระราชบิดาของเจ้าชายมินดงในขณะนั้น ดังนั้นทรงเป็นพระราชธิดาซึ่งประสูตินอกเศวตฉัตร เจ้าหญิงทรงมีพระขนิษฐาร่วมพระมารดา 1 พระองค์ คือ เจ้าหญิงกยุนดอง 
เจ้าชายมินดงและเจ้าชายกะหน่อง พระอนุชาทรงรอบรวมกองกำลังเข้ายึดพระราชอำนาจจากพระเจ้าพุกามแมง ผู้เป็นพระเชษฐา พระองค์สละราชสมบัติในปี พ.ศ. 2396 พระเจ้ามินดงได้ครองราชสมบัติสืบต่อมา พระเจ้ามินดงทรงย้ายราชธานีไปยังกรุงมัณฑะเลย์ ในปีพ.ศ. 2400 เจ้าหญิงได้รับพระราชทานศักดินา "ตะกอง" (Tagaung) จากพระเจ้ามินดง จึงทำให้มีบรรดาศักดิ์เป็น "เจ้าหญิงแห่งตะกอง" และกลายเป็นพระนามที่เรียกขานกันว่า "เจ้าหญิงตะกอง"
ในปีพ.ศ. 2407 ขณะที่เจ้าหญิงทรงมีพระชนมายุ 20 พรรษา ทรงอภิเษกสมรสกับพระอนุชาต่างมารดา คือ เจ้าชายสากู (ประสูติ พ.ศ. 2389) ซึ่งมีพระชนมายุ 18 พรรษา เป็นพระโอรสที่ประสูติแต่พระนางตองซองดอ มเหสีใต้ หนึ่งในพระมเหสีของพระเจ้ามินดง ทั้งสองพระองค์ไม่ทรงมีพระโอรสธิดาร่วมกัน เจ้าชายสากูทรงมีพระโอรสธิดา 2 พระองค์ กับพระสนมฉิ่น เลย์ 
เจ้าหญิงตะกองและเจ้าชายสากู พระสวามีถูกปลงพระชนม์ที่มัณฑะเลย์ในเหตุการณ์ความวุ่นวายทางการเมือง คือ ความพยายามก่อรัฐประหารวังหลวงในวันที่ 2 สิงหาคม พ.ศ. 2409 ซึ่งผู้ก่อการคือเจ้าชายมยินกุ่นและเจ้าชายมยินกุนเดง พระโอรสของพระเจ้ามินดงที่ประสูติแต่พระสนมเอกตองชเวเยที่ 1 พระสนมเอกฝ่ายใต้อีกพระองค์หนึ่ง ทั้งสองพระองค์มีศักดิ์เป็นพระเชษฐาและพระอนุชาต่างมารดาของเจ้าหญิงตะกอง การก่อกบฎของเจ้าชายทั้งสองพระองค์เกิดจากความไม่พอใจที่พระเจ้ามินดง ผู้เป็นพระราชบิดา ทรงแต่งตั้งเจ้าชายกะนอง พระอนุชาขึ้นเป็นองค์รัชทายาท เจ้าชายมยินกุ่นทรงคาดหวังที่จะได้รับตำแหน่งนี้ เจ้าชายทั้งสองพระองค์ทรงได้รับการสนับสนุนจากอังกฤษ ซึ่งไม่พอใจแนวทางการปฏิรูปราชอาณาจักรและกองทัพให้ทันสมัยของเจ้าชายกะนอง เจ้าชายกะนองถูกปลงพระชนม์ขณะประชุมในสภาลุดต่อ จากนั้นกองกำลังของเจ้าชายทั้งสองได้บุกพระราชวังหลวงเพื่อปลงพระชนม์พระเจ้ามินดง แต่ทรงหลบหนีออกไปได้ กองทัพกบฏได้ทำการสังหารบรรดาราชนิกุลที่ต่อต้าน ซึ่งเจ้าหญิงตะกองและเจ้าชายสากูก็เป็นหนึ่งในนั้นด้วย ความพยายามก่อการรัฐประหารล้มเหลวเนื่องจากไม่สามารถปลงพระชนม์พระเจ้ามินดงได้ เจ้าชายทั้งสองทรงถูกต่อต้าน จึงหลบหนีไปยังดินแดนพม่าภายใต้การปกครองของสหราชอาณาจักร และทรงได้รับสถานะลี้ภัยจากอังกฤษ
เจ้าหญิงตะกองถูกปลงพระชนม์ในวันที่ 2 สิงหาคม พ.ศ. 2409 จากเหตุการณ์กบฎเจ้าชายมยินกุ่นและเจ้าชายมยินกุนเดง สิริพระชนมายุ 22 พรรษา
รายชื่อผลงานเพลงของอภิวัชร์ เอื้อถาวรสุข

รายชื่อผลงานเพลงของอภิวัชร์ เอื้อถาวรสุข หรือแสตมป์ เป็นนักร้อง และนักแต่งเพลงชายสัญชาติไทย นอกจากนี้แสตมป์ยังออกผลงานเพลงประกอบละคร ภาพยนตร์ รวมถึงโฆษณาอีกด้วย ก่อนหน้านี้แสตมป์เคยเป็นนักร้อง และเป็นสมาชิกวงเซเว่นธ์ซีน ซึ่งมีอัลบั้มร่วมกันหนึ่งอัลบั้ม ก่อนจะแยกออกมาเป็นศิลปินเดี่ยวอย่างเต็มตัว
ในปีพ.ศ. 2553 แสตมป์ร่วมกับศิลปินรุ่นพี่อย่างบอย โกสิยพงษ์ และตรัย ภูมิรัตน จัดตั้งวงเฉพาะกิจในนาม 3AM ขึ้นมา เพื่อแต่งเพลงให้กำลังใจผู้ประสบปัญหาภัยธรรมชาติ โดยมีสโลแกนว่า " "พวกเขาจะรวมตัวกันแสดงดนตรีหรือแต่งเพลง เมื่อมีเหตุด่วนเหตุร้ายที่กระทบจิตใจพวกเขาเท่านั้น จะไม่ยอมไปเล่นงานจ้างเด็ดขาด" " หรือ " "จ้างให้ก็ไม่เล่น" " โดยมีผลงานเพลง คือ เพลง "ปล่อยแสง" ร้องร่วมกับ สุธี แสงเสรีชน, ธนชัย อุชชิน และ นภ พรชำนิ และยังมีเพลง "หนึ่งเดียวกัน", "ถ้า", "กัมบัตเตะเนะ" และ "ดุจมหาธารา" และนอกจากนี้แสตมป์ยังเคยร่วมงานเพลงกับนิ้วแบนด์ ซึ่งเป็นวงเฉพาะกิจของนิ้วกลม อีกด้วย โดยมีเพลงพิเศษออกมาคือ เพลง "รักเออ"
อิสเตรีย

อิสเตรีย (โครเอเชีย, สโลวีเนีย: "Istra"; อิสเตรีย: "Eîstria"; เยอรมัน: "Istrien") หรือชื่อเก่าในภาษาละตินคือ "Histria" เป็นคาบสมุทรขนาดกลางในทะเลเอเดรียติก คาบสมุทรเป็นที่ตั้งสำคัญของอ่าวในทะเลเอเดรียติกคือ Gulf of Trieste และ Kvarner Gulf คาบสมุทรอิสเตรียเป็นดินแดนของสามประเทศคือ ประเทศโครเอเชีย ประเทศสโลวีเนีย และประเทศอิตาลี
คิมบับ

คิมบับ  เป็นอาหารเกาหลีซึ่งมีต้นกำเนิดมาจากการทำโนริมากิของญี่ปุ่นทำจากข้าวสุกและเครื่องปรุงอื่น ๆ หลากชนิด เช่น แตงกวา แคร์รอต ผักโขม ไข่เจียว ปูอัด แฮม เป็นต้น วางแผ่บนแผ่นสาหร่ายแล้วม้วน จากนั้นหั่นเป็นชิ้นพอดีคำ
เมื่อแรกเริ่มชาวเกาหลีรับวัฒนธรรมการทำโนริมากิมาจากญี่ปุ่น และเรียกอาหารชนิดนี้ว่า โนริมากิ แต่เพราะแนวคิดชาตินิยมจึงมีการเปลี่ยนชื่อเป็นคิมบับและเมื่อเวลาผ่านไปการทำโนริมากิในเกาหลีก็เปลี่ยนไปตามรสนิยมของชาวเกาหลี และแตกต่างไปจากต้นฉบับของญี่ปุ่นอย่างเห็นได้ชัด แม้ว่าปัจจุบันผู้สูงอายุชาวเกาหลีบางส่วนจะยังคงเรียกคิมบับว่าโนริมากิ แต่คิมบับในปัจจุบันก็มีเอกลัษณ์แบบเกาหลี ทำให้ชาวเกาหลีมองว่าคิมบับเป็นอาหารเกาหลี แต่ชาวญี่ปุ่นบางส่วนก็ยังคงเรียกคิมบับว่า โนริมากิแบบเกาหลี ปัจจุบันชาวเกาหลีนิยมรับประทานคิมบับระหว่างการปิกนิกหรืองานกิจกรรมกลางแจ้ง หรือรับประทานเป็นอาหารกลางวันเบา ๆ โดยเสิร์ฟกับหัวไชเท้าดองและกิมจิ นอกจากนี้คิมบับยังเป็นอาหารนำกลับบ้านที่เป็นที่นิยมทั้งในเกาหลีและต่างประเทศ
เฉฺวียน ฮุ่ยเจี่ย

จักรพรรดินีเฉฺวียน (ค.ศ. 244 – ป. ต้นคริสต์ทศวรรษ 300) หรือ เฉฺวียน ฮุ่ยเจี่ย  เป็นจักรพรรดินีของรัฐง่อก๊กในยุคสามก๊กของจีน เป็นพระมเหสีของซุนเหลียงจักรพรรดิลำดับที่ 2 ของง่อก๊ก
พระประวัติ.
เฉฺวียน ฮุ่ยเจี่ยเป็นบุตรสาวของจวนเสียง (全尚 "เฉวียน ช่าง") มารดาของเฉฺวียน ฮุ่ยเจี่ยเป็นบุตรสาวของซุนหยง (孫恭 "ซุน กง") ผู้เป็นหลานชายของซุนเจ้ง (孫靜 "ซุน จิ้ง") ญาติของเฉฺวียน ฮุ่ยเจี่ยชื่อจวนจ๋อง (全琮 "เฉวียน ฉง") สมรสกับกิมก๋งจู๋หรือซุน หลู่ปาน (孫魯班) พระธิดาของซุนกวนจักรพรรดิผู้ก่อตั้งรัฐง่อก๊ก เมื่อเฉฺวียน ฮุ่ยเจี่ยยังอยู่ในวัยเยาว์ มีความงดงามและเป็นที่โปรดปรานของกิมก๋งจู๋ ทุกครั้งที่กิมก๋งจู๋เสด็จเข้าพระราชวัง ก็จะทรงนำเฉฺวียน ฮุ่ยเจี่ยไปด้วยในการเข้าเฝ้าซุนกวนพระบิดา เมื่อเกิดการต่อสู้ชิงอำนาจระหว่างพระโอรส 2 องค์ของซุนกวนคือซุนโฮและซุน ป้า (孫霸) กิมก๋งจู๋ซึ่งมีเรื่องบาดหมางกับพระมารดาของซุนโฮ จึงทูลโน้มน้าวพระบิดาให้จัดงานสมรสระหว่างเฉฺวียน ฮุ่ยเจี่ยและซุนเหลียง (พระโอรสอีกองค์ของซุนกวนที่ประสูติกับพัวฮูหยิน) เพราะซุนเหลียงและพระมารดาได้รับความโปรดปรานจากซุนกวนมากขึ้น เมื่อราวปี ค.ศ. 250 การต่อสู้แย่งชิงอำนาจระหว่างซุนโฮและซุน ป้าสิ้นสุดลงเมื่อซุนกวนปลดซุนโฮจากตำแหน่งรัชทายาท และบังคับซุน ป้าให้กระทำอัตวินิบาตกรรม ซุนเหลียงได้รับการตั้งขึ้นเป็นรัชทายาทของง่อก๊กองค์ใหม่
ในเดือนพฤษภาคม ค.ศ. 252 ซุนเหลียงขึ้นครองราชย์หลังการสวรรคตของพระบิดา ในวันที่ 16 กุมภาพันธ์ ค.ศ. 253 พระองค์สถาปนาเฉฺวียน ฮุ่ยเจี่ยเป็นจักรพรรดินี หลังจากนั้นครอบครัวและญาติของเฉฺวียน ฮุ่ยเจี่ยก็ขึ้นมามีอำนาจ โดยสมาชิก 6 คนของตระกูลเฉฺวียนหรือจวน (รวมถึงจวนเสียง) ได้รับการตั้งให้มีบรรดาศักดิ์ระดับโหว (侯) รวมถึงได้ดำรงตำแหน่งระดับสูงในราชสำนักและกองทัพของง่อก๊ก เรื่องนี้ถือเป็นประวัติการณ์เพราะตั้งแต่การก่อตั้งง่อก๊กในปี ค.ศ. 229 เป็นต้นมา ยังไม่เคยมีกรณีที่พระญาติฝ่ายมเหสีมีบทบาทสำคัญในเวทีการเมืองของง่อก๊กมาก่อน ในปี ค.ศ. 257 เมื่อจูกัดเอี๋ยน (ขุนพลของวุยก๊กที่เป็นรัฐอริของง่อก๊ก) เริ่มก่อกบฏในอำเภอฉิวฉุน (壽春 "โช่วชุน"; อยู่บริเวณอำเภอโช่ว มณฑลอานฮุยในปัจจุบัน) ในอาณาเขตของวุยก๊ก จูกัดเอี๋ยนขอการสนับสนุนจากง่อก๊ก ซุนเหลียงจึงมีรับสั่งให้ตระกูลจวน (เฉฺวียน) นำพลไปยังฉิวฉุนเพื่อสนับสนุนจูกัดเอี๋ยน แต่ท้ายที่สุดกบฏถูกทัพวุยก๊กปราบปรามและจูกัดเอี๋ยนถูกสังหาร คนจากตระกูลจวน 4 คนยอมจำนนและแปรพักตร์เข้าด้วยวุยก๊ก ทำให้อิทธิพลของตระกูลจวนในง่อก๊กอ่อนแอลงอย่างมาก
ในเดือนพฤศจิกายน ค.ศ. 258 ซุนเหลียงถูกปลดจากราชบัลลังก์โดยซุนหลิม พระญาติของราชวงศ์แห่งง่อก๊กผู้ขึ้นมามีอำนาจในคริสต์ทศวรรษ 250 และขึ้นเป็นผู้สำเร็จราชการแทนพระองค์แห่งง่อก๊ก ซุนหลังหลังถูกปลดจากราชบัลลังก์เป็นที่รู้จักในฐานันดรศักดิ์ว่า "อ๋องแห่งห้อยเข" (會稽王 "ไคว่จีหวาง") ส่วนเฉฺวียน ฮุ่ยเจี่ยก็ถูกปลดจากตำแหน่งจักรพรรดินี ในปี ค.ศ. 260 ซุนฮิว พระเชษฐาต่างมารดาของซุนเหลียงและผู้ขึ้นครองราชย์เป็นจักรพรรดิแห่งง่อก๊กลำดับถัดมา (ผู้กำจัดซุนหลิมหลังขึ้นครองราชย์ในปี ค.ศ. 258) โปรดให้ลดฐานันดรศักดิ์ของซุนเหลียงเป็น "โฮ่วกวานโหว" (候官侯) และส่งซุนเหลียงไปประทับที่อำเภอโฮ่วกวาน (อยู่บริเวณนครฝูโจว มณฑลฝูเจี้ยน) เฉฺวียน ฮุ่ยเจี่ยก็ติดตามซุนเหลียงไปยังอำเภอโฮ่วกวานและประทับอยู่ที่นั่น เฉฺวียน ฮุ่ยเจี่ยกลับมาเกี๋ยนเงียบ (建業 "เจี้ยนเย่"; ปัจจุบันคือนครหนานจิง มณฑลเจียงซู) นครหลวงของง่อก๊กภายหลังจากง่อก๊กถูกพิชิตในปี ค.ศ. 280 โดยทัพของราชวงศ์จิ้น เฉฺวียน ฮุ่ยเจี่ยถึงแก่กรรมในช่วงศักราชหย่งหนิง (永寧; ค.ศ. 301-302) ในรัชสมัยของจักรพรรดิจิ้นฮุ่ยตี้
ทิงกิงเอาต์ลาวด์

"ทิงกิงเอาต์ลาวด์"  เป็นเพลงของนักร้องนักแต่งเพลงชาวอังกฤษ เอ็ด ชีแรน เพลงเขียนโดยเอ็ด ชีแรน และเอมี แวดจ์ และผลิตโดยเจค กอสลิง เพลงออกจำหน่ายในวันที่ 24 กันยายน ค.ศ. 2014 ผ่านสังกัดอะไซลัมและแอตแลนติก เป็นซิงเกิลลำดับที่สามของสตูดิโออัลบั้มที่สองของชีแรน "×" (2014) 
"ทิงกิงเอาต์ลาวด์" ได้รับรางวัลแกรมมี สาขาเพลงแห่งปี และสาขาแสดงเดี่ยวชายยอดเยี่ยม และได้รับการเสนอชื่อเข้าชิงสาขาบันทึกเสียงแห่งปีในงานประจำปี ค.ศ. 2016
ในวันที่ 10 สิงหาคม ค.ศ. 2016 ชีแรนถูกฟ้องร้องจากครอบครัวของเอ็ด ทาวน์เซนด์ข้อหาล่วงละเมิดลิขสิทธิ์เพลง โดยอ้างว่า "ทิงกิงเอาต์ลาวด์" ลอกเลียนแบบส่วนสำคัญของเพลง "เล็ตส์เก็ตอิตออน" ของมาร์วิน เกย์
รูปแบบและรายชื่อเพลง.
<templatestyles src="Col-begin/styles.css"/>
ชาร์ต.
<templatestyles src="Col-begin/styles.css"/>
กีฬากรีฑาในกีฬาเยาวชนแห่งชาติ ครั้งที่ 33

กีฬากรีฑาในกีฬาเยาวชนแห่งชาติ ครั้งที่ 33 จัดแข่งขันที่สนามกีฬากลางจังหวัดชุมพร อำเภอเมืองชุมพร จังหวัดชุมพร กำหนดแข่งขันระหว่างวันที่ 18 ถึง 20 มีนาคม พ.ศ. 2560 มีการชิงชัยทั้งหมด 46 เหรียญทอง
สรุปเหรียญรางวัล.
ตารางเหรียญรางวัล.
      จังหวัดชุมพร (เจ้าภาพ)
หลี่ หงจาง

หลี่ หงจาง  เป็นขุนนางขั้นหนึ่ง, ผู้บัญชาการทหาร และนักการทูตชาวจีนในปลายราชวงศ์ชิง มีบทบาทสำคัญในการบุกเบิกพัฒนาอุตสาหกรรมและการทหารของจีนให้ทัดเทียมสากล เขาได้ดำรงตำแหน่งสำคัญๆหลายตำแหน่งในราชสำนักทั้งเป็นข้าหลวงมณฑลจื๋อลี่ (ค.ศ. 1871–1895), ข้าหลวงมณฑลหูกว่าง (ค.ศ. 1867–1870), ข้าหลวงมณฑลเหลียงก่วง (ค.ศ. 1899–1900)
หลี่ หงจางเป็นขุนนางหัวสมัยใหม่และเป็นนักการทูตคนสำคัญจึงทำให้เขามีชื่อเสียงในสื่อตะวันตก เขาร่วมมือกับรัสเซียในการต่อต้านอิทธิพลของอังกฤษและต่อต้านการรุกคืบของญี่ปุ่นในแมนจูเรีย อย่างไรก็ตาม ความเชื่อมั่นของราชสำนักที่มีต่อเขากลับดับวูบลงเมื่อจีนพ่ายแพ้ในสงครามจีน-ญี่ปุ่นครั้งที่หนึ่งและจีนต้องลงนามในสัญญาอัปยศอย่างสนธิสัญญาชิโมโนเซกิ ก่อให้เกิดเป็นข้อโต้แย้งในบรรดาขุนนางจีนถึงความรับผิดชอบในฐานะที่เขาผู้บัญชาการกองเรือเป่ยหยางในสงครามครั้งนั้น ซึ่งในที่สุดก็ทำให้เขาหลุดจากตำแหน่งในค.ศ. 1895
หลังจากถูกปลดจากตำแหน่ง เขาเป็นหนึ่งในคณะทูตของจีนซึ่งได้เดินทางเยือนรัสเซีย, ยุโรป และอเมริกาเหนือ ก่อนที่ในปี ค.ศ. 1900 เขาได้กลับมานั่งในตำแหน่งเดิม ในช่วงเวลานี้เขาได้ลงนามในพิธีสารนักมวยซึ่งเป็นการยุติกบฎนักมวย หลังจากนั้นเพียงสองเดือนเขาก็ถึงแก่อนิจกรรมในตำแหน่งด้วยโรคตับอักเสบ ขณะมีอายุ 78 ปี
คลองวัดกุฎิ

คลองวัดกุฎิ [วัดกุด] เป็นแนวคลองสายหนึ่งทางใต้ของเกาะเมืองพระนครศรีอยุธยา ตั้งอยู่ทิศตะวันออกของวัดกุฎิ วัดสนามไชย และวัดไชยวัฒนาราม ในอดีตเป็นเส้นทางคมนาคมของชาวบ้าน แต่ปัจจุบันแปรสภาพเป็นร่องน้ำขนาดเล็กไม่สามารถใช้สัญจรได้
ประวัติ.
คลองวัดกุฎิ ตั้งชื่อตามวัดกุฎิเป็นศาสนสถานที่อยู่ลึกจากปากคลองราว 100 เมตร ซึ่งปัจจุบันเหลือสภาพเป็นโคกอิฐและแวดล้อมด้วยบ้านเรือนที่ปลูกบุกรุกพื้นที่วัดในอดีต โดยวัดดังกล่าวปรากฏใน "พระราชพงศาวดารกรุงศรีอยุธยา" ว่าวัดดังกล่าวเป็นสถานที่ปลงศพมารดาของเจ้าพระยากลาโหมสุริยวงศ์ (ต่อมาคือสมเด็จพระเจ้าปราสาททอง) ซึ่งพิธีปลงศพนั้นมีข้าราชการฝ่ายพลเรือนไปร่วมงานกันมาก จนสมเด็จพระเชษฐาธิราชทรงแคลงพระทัยและคิดที่จะกำจัดเจ้าพระยากลาโหมสุริยวงศ์เสีย ครั้นเจ้าพระยากลาโหมสุริยวงศ์ทราบความดังนั้นก็น้อยเนื้อต่ำใจที่สู้อุตส่าห์ถวายความจงรักภักดีมาตลอด จึงได้ประกาศว่าเมื่อพระเจ้าแผ่นดินว่าเราเป็นกบฏก็จะทำตามรับสั่ง ฝ่ายขุนนางที่นิยมชมชอบในเจ้าพระยากลาโหมสุริยวงศ์ก็เข้าร่วมในการรัฐประหารนั้นด้วย หลังประชุมเพลิงศพมารดาแล้ว ก็ยกขบวนเรือจากวัดกุฎิพร้อมด้วยขุนนางและทหารกว่า 3,000 คนขึ้นบกที่ประตูไชยใต้เกาะเมืองบริเวณปากคลองฉะไกรใหญ่ ซุ่มพลแถวตะแลงแกงก่อนเคลื่อนพลยึดพระราชอำนาจสมเด็จพระเชษฐาธิราชที่พระราชวังหลวง แล้วสถาปนาพระอาทิตยวงศ์เป็นพระมหากษัตริย์แทน แต่ที่สุดเจ้าพระยากลาโหมสุริยวงศ์ก็ปราบดาภิเษกเป็นสมเด็จพระเจ้าปราสาททองในปี พ.ศ. 2172
คลองวัดกุฎิเริ่มต้นจากแม่น้ำเจ้าพระยาทางตะวันตกเฉียงใต้ของเกาะเมืองตัดเข้าทุ่งประเชดและทุ่งปากกรานอันเป็นพื้นที่เกษตรกรรมและแหล่งประมงพื้นบ้านในอดีต จึงสันนิษฐานว่าคลองนี้คงเป็นเส้นทางคมนาคมของชาวบ้านเพื่อเข้าไปยังทุ่งทั้งสองอันเป็นพื้นที่ชั้นในของคลอง จากการสำรวจของกรมศิลปากรเมื่อหลายปีก่อนพบว่าคลองกว้าง 5 เมตร ลึก 2 เมตร และยาว 120 เมตร แต่ก็ใกล้สิ้นสภาพคลองแล้ว เพราะคลองถูกปกคลุมด้วยวัชพืชแล้ว
จากการสำรวจของปวัตร์ นวะมะรัตน ที่ตีพิมพ์เมื่อปี 2553 พบว่าคลองสิ้นสภาพไปแล้ว เหลือร่องรอยของคลองคือปากคลองที่กลายเป็นอู่จอดเรือของราษฎร และอีกจุดคือแนวคลองที่เล็กมาก ลักษณะเป็นร่องน้ำขนาดเล็กที่ตื้นและรกชัฏ
กู๋หว่าไจ๋ 5 ฟัดใหญ่เมืองตะลึง

กู๋หว่าไจ๋ 5 ฟัดใหญ่เมืองตะลึง  เป็นภาพยนตร์ฮ่องกงที่ออกฉายในปี ค.ศ. 1998 กำกับโดย แอนดริว เลา ภาพยนตร์เรื่องนี้เป็นภาพยนตร์ลำดับที่ 5 ในภาพยนตร์ชุด "กู๋หว่าไจ๋"
เนื้อเรื่องย่อ.
ในภาคนี้เรื่องราวกล่าวถึงการต่อยตีของเด็กหนุ่มวัยรุ่น มาเป็นความขัดแย้งของรุ่นใหญ่ การต่อสู้แย่งชิงอำนาจที่ดูราวกับเป็นการต่อสู้ทางการเมือง ห้าวหนาน ต้องเจอมือดีจากตงซิ่งคนใหม่ "ซือถูห้าวหนาน" คนชื่อเดียวกับเขา ที่ขอท้าทายอำนาจเหนือย่านถงหลอวาน ด้วยการจัดแข่งขันมวยเดิมพันขึ้นมา
งานสร้างภาพยนตร์.
เกิดความเปลี่ยนแปลงครั้งสำคัญกับหนังภาค 5 "กู๋หว่าไจ๋ ฟัดใหญ่เมืองตะลึง" เมื่อไม่มีบทบาทของ ไก่ป่า ในภาคนี้ แต่ในด้านเรื่องราวก็ยังคงวนเวียนอยู่กับศัตรูตัวใหม่ ๆ สถานการณ์ใหม่ ๆ ที่ความสนุกเริ่มลดลง และภาพรวมของหนังดูจะเข้าข่าย "ตัน" เสียแล้ว 
กู๋หว่าไจ๋ มักจะถูกปรามาสว่าไม่ได้ให้อะไรกับคนดู มากกว่าการฉายภาพฉาบฉวยของตัวละครนักเลงวัยรุ่นหนุ่มหล่อแต่งตัวดีมีรสนิยม, ทำผมเท่ห์ มีสาวสวย ๆ อยู่รายล้อม แต่ตลอดทั้ง 5 ภาคหนังก็แสดงถึงความเปลี่ยนแปลงของตัวละครเพื่อฉายให้เห็นถึงสัจธรรมบางข้อได้อยู่เหมือนกัน
จากอันธพาลที่เอาชนะด้วย หมัด, มีด หรือปืน ไปสู่โลกแห่งความเป็นผู้ใหญ่ที่ความขัดแย้งมีอะไรซับซ้อนมากกว่านั้น โดยเฉพาะในยุคที่เงินทองเริ่มหายาก เหล่านักเลงต้องดิ้นรน ไปสู่หนทางใหม่ พยายามลงทุนในธุรกิจ แต่สุดท้ายการต่อสู้ในสนามที่แปลกใหม่ ก็ยิ่งมีแต่จะเสียเปรียบ งานนี้ ห้าวหนาน และพวกแทบจะเอาตัวไม่รอดเพราะโดนหลอกลวงมามาก เช่นเดียวกับเพื่อนจาก หงซิ่งหลาย ๆ คนที่ต้องแย่เพราะเศรษฐกิจตกต่ำ เงินขาดมือ สถานการณ์เลวร้ายกว่าตอนโดนคู่อริวิ่งถือมีดพร้าเข้าใส่เสียอีก 
แม้จะไม่ได้นำเสนออะไรที่ลึกซึ้งมากมาย แต่หนังก็สะท้อนความเป็นจริงบางอย่างออกมาได้ โดยเฉพาะบรรยากาศของฮ่องกงหลังกลับคืนสู่การปกครองของจีน ความไม่มั่นใจกับระบบการปกครองใหม่ แต่ถ้าจะนับความสนุก, ความลื่นไหลดูมันส์แล้ว ก็ถือว่าเป็นรองภาคอื่น ๆ อยู่ เพราะเนื้อหาของภาพยนตร์ไม่ได้ใหม่พอที่จะสร้างความเปลี่ยนแปลงอะไรได้มากนัก สุดท้ายรายได้ก็เริ่มลงลดลง และปีต่อ ๆ ไปก็ไม่ได้มี "กู๋หว่าไจ๋" มาให้ดูกันปีต่อปีอีกต่อไป
กีฬากาบัดดี้ในกีฬาเยาวชนแห่งชาติ ครั้งที่ 33

กีฬากาบัดดี้ในกีฬาเยาวชนแห่งชาติ ครั้งที่ 33 จัดแข่งขันที่วิทยาลัยเทคนิคระนอง อำเภอเมืองระนอง จังหวัดระนอง กำหนดแข่งขันระหว่างวันที่ 17 ถึง 23 มีนาคม พ.ศ. 2560 มีการชิงชัยทั้งหมด 2 เหรียญทอง
อันดับการแข่งขัน.
<templatestyles src="Col-begin/styles.css"/>
การอลีนา ซตึตชึญสกา

การอลีนา ซตึตชึญสกา  เป็นนักเล่นหมากรุกญี่ปุ่นชำนาญการชาวโปแลนด์ เธอเป็นผู้เล่นที่ไม่ใช่ชาวญี่ปุ่นคนแรกที่ได้สถานะมืออาชีพ จากสมาคมหมากรุกญี่ปุ่น
การหาปริพันธ์ทีละส่วน

ในแคลคูลัส และในคณิตวิเคราะห์ การหาปริพันธ์ทีละส่วน  เป็นทฤษฎีบทที่เชื่อมโยงระหว่างปริพันธ์ของผลคูณฟังก์ชันคู่หนึ่ง กับปริพันธ์ของอนุพันธ์และปฏิยานุพันธ์ของฟังก์ชันคู่นั้น มีการหาปริพันธ์วิธีนี้อย่างบ่อยครั้ง โดยการแปลงรูปฟังก์ชันที่หาปฏิยานุพันธ์ยาก แล้วหาปฏิยานุพันธ์ของฟังก์ชันที่หาได้ง่ายกว่า กฎนี้สามารถแปลงให้อยู่ในรูปอย่างง่ายในหนึ่งบรรทัดโดยการหาปริพันธ์ของกฎผลคูณอนุพันธ์
กำหนดให้ "u" = "u"("x") และ "du" = "u"′("x") "dx" และกำหนดให้ "v" = "v"("x") และ "dv" = "v"′("x") "dx" สำหรับการหาปริพันธ์ทีละส่วน จะได้ว่า
<math>\int u(x) v'(x) \, dx = u(x) v(x) - \int v(x) \, u'(x) dx </math>
หรือในรูปที่กระทัดรัดกว่า
<math>\int u \, dv=uv-\int v \, du\!</math>
ทฤษฎีบท.
ผลคูณของสองฟังก์ชัน.
ทฤษฎีบทนี้แสดงได้ดังสมการข้างล่างนี้ สมมติว่า "u"("x") และ "v"("x") เป็นฟังก์ชันที่หาอนุพันธ์ได้ จากกฎผลคูณ (ในสัญกรณ์ของไลบ์นิซ):
<math>\frac{d}{dx}\Big(u(x)v(x)\Big) = v(x) \frac{d}{dx}\left(u(x)\right) + u(x) \frac{d}{dx}\left(v(x)\right)\!</math>
หาปริพันธ์ทั้งสองข้างเทียบกับ "x"
<math>\int \frac{d}{dx}\left(u(x)v(x)\right)\,dx = \int u'(x)v(x)\,dx + \int u(x)v'(x)\,dx </math>
จากนั้นใช้นิยามของปริพันธ์ไม่จำกัดเขต
<math>u(x)v(x) = \int u'(x)v(x)\,dx + \int u(x)v'(x)\,dx</math>
<math>\int u(x)v'(x)\,dx = u(x)v(x) - \int u'(x)v(x)\,dx</math>
จะได้สูตรสำหรับการหาปริพันธ์ทีละส่วน
เมื่อ "du" และ "dv" เป็นผลต่างอนุพัทธ์ของฟังก์ชันของตัวแปร "x"
<math>du=u'(x)dx \quad dv=v'(x)dx </math>
<math>\int u(x)\,dv = u(x)v(x) - \int v(x)\,du</math>
ปริพันธ์ทางซ้ายของสมการ ∫"uv"′ "dx" ประกอบด้วย "v"′ (อนุพันธ์ของ "v") เพื่อที่จะใช้ทฤษฎีบทนี้ได้นั้น ต้องหาค่า "v" (ปฏิยานุพันธ์ของ "v"′) ก่อน แล้วจึงหาปริพันธ์ทางขวา ∫"vu"′ "dx"
การตีความโดยใช้กราฟ.
กำหนดเส้นโค้งพาราเมตริก ("x", "y") = ("f"("t"), "g"("t")) สมมติว่าเส้นโค้งนี้เป็นฟังก์ชันหนึ่งต่อหนึ่ง เราจะสามารถกำหนดได้ว่า
<math>x(y) = f(g^{-1}(y))</math>
<math>y(x) = g(f^{-1}(x))</math>
พื้นที่ของบริเวณสีน้ำเงินคือ
<math>A_1=\int_{y_1}^{y_2}x(y)dy</math>
ในทำนองเดียวกัน พื้นที่ของบริเวณสีแดง คือ
<math>A_2=\int_{x_1}^{x_2}y(x)dx</math>
พื้นที่รวม "A"1 + "A"2 มีค่าเท่ากับพื้นที่ของรูปสี่เหลี่ยมใหญ่ "x"2"y"2 ลบด้วยพื้นที่ของรูปเล็ก "x"1"y"1:
<math>\overbrace{\int_{y_1}^{y_2}x(y)dy}^{A_1}+\overbrace{\int_{x_1}^{x_2}y(x)dx}^{A_2}=\biggl.x . y(x)\biggl|_{x1}^{x2} = \biggl.y . x(y)\biggl|_{y1}^{y2}</math>
สมมติว่าเส้นโค้งนี้เรียบในบริเวณใกล้เคียง ทำให้กล่าวถึงปริพันธ์ไม่จำกัดเขต:
<math>\int xdy + \int y dx = xy</math>
จัดรูปใหม่:
<math>\int xdy = xy - \int y dx</math>
เพราะฉะนั้น การหาปริพันธ์ทีละส่วนสามารถพิจารณาได้ว่าพื้นที่สีน้ำเงินมาจากพื้นที่รวมลบด้วยพื้นที่สีแดง
การตีความให้เห็นภาพนี้ยังอธิบายได้ว่าทำไมการหาปริพันธ์ทีละส่วนสามารถหาปริพันธ์ของฟังก์ชันผกผัน "f"−1("x") ได้ เมื่อทราบปริพันธ์ของฟังก์ชัน "f"("xv") อันที่จริงแล้ว ฟังก์ชัน "x"("y") และ "y"("x") เป็นส่วนกลับกัน และปริพันธ์ ∫"x dy" สามารถคำนวณได้ดังข้างบน เมื่อทราบปริพันธ์ ∫"y dx"
กู๋หว่าไจ๋

ภาพยนตร์จีนฮ่องกงชุด "กู๋หว่าไจ๋"  เป็นภาพยนตร์ซีรีส์รวมชุดสัญชาติฮ่องกง แนวผจญภัย , อันตราย ดัดแปลงจากหนังสือการ์ตูนจีน (Mànhuà) เรื่อง Teddy Boy - 古惑仔 (Teddy Boy comic :古惑仔 ผู้เขียนได้แรงบันดาลใจจากคาแรกเตอร์ของหลิว เต๋อหัว ในภาพยนตร์เรื่อง A Moment of Romance ,1990 หรือชื่อไทย ผู้หญิงข้าใครอย่าแตะ) สร้างโดยสตูดิโอ โกลเดนฮาร์เวสต์ เริ่มต้นจากภาพยนตร์ภาคแรกในปี 1996 ชื่อเรื่อง กู๋หว่าไจ๋ มังกรฟัดโลก (Yong and Dangerous ,1996) 
หลิว เหว่ยเฉียง ได้เริ่มกำกับภาพยนตร์ซีรีส์เรื่องนี้ จากภาค 1 , 2 , 3 , 4 , 5 และภาค 6 อันเป็นตอนจบของการ์ตูน คือ ตอน Born to Be King หลังจากนั้น ทีมงานผู้สร้างก็ได้สร้างภาพยนตร์ภาคแยกไปอีกหลายเรื่องด้วยกัน
หลวงปู่เทพโลกอุดร

หลวงปู่เทพโลกอุดร หรือ หลวงปู่ใหญ่ เป็นพระภิกษุในตำนาน ซึ่งมีผู้กล่าวอ้างถึงอย่างมากมาย โดยเชื่อเป็นผู้ที่คอยแนะนำผู้ที่ปฏิบัติธรรมมาหลายยุคหลายสมัย ตามตำนานเชื่อว่าท่านคือพระอุตรเถระ ที่เดินทางมาเผยแผ่พระพุทธศาสนาบริเวณดินแดนสุวรรณภูมิ กับพระโสณเถระในสมัยพระเจ้าอโศกมหาราช เมื่อประมาณพ.ศ. ๒๓๖ หลายคนเชื่อว่าท่านเป็นพระอรหันต์ แต่ยังไม่ดับขันธ์ ใช้วิธีเจริญฌาน อิทธิบาทสี่ ต่ออายุเพื่อช่วยเหลือพุทธศาสนามาจนถึงปัจจุบัน ซึ่งทั้งหมดเป็นเพียงตำนาน ไม่ปรากฎในพระไตรปิฎกหรือหลักฐานทางประวัติศาสตร์แต่อย่างใด พบบ่อยในแถบภาคอีสาน
ชแชชิน

ชแชชิน (, ; ,) เป็นเมืองหลักของจังหวัดปอมอแชซาคอดแญในประเทศโปแลนด์ เป็นเมืองท่าหลักในทะเลบอลติกของโปแลนด์และเป็นเมืองที่ใหญ่เป็นอันดับที่ 7 ของโปแลนด์ ในเดือนธันวาคม ค.ศ. 2020 เมืองนี้มีประชากร 398,255 คน
ชแชชินตั้งอยู่ริมฝั่งแม่น้ำโอเดอร์ ทางทิศใต้ของทะเลสาบชแชชินและอ่าวพอเมอเรเนีย ตัวนครตั้งอยู่ตามชายฝั่งทางตะวันตกเฉียงใต้ของทะเลสาบดอมบีแย บนสองฝั่งแม่น้ำโอเดอร์และเกาะขนาดใหญ่หลายเกาะระหว่างลำน้ำสาขาฝั่งซ้ายกับฝั่งขวา ชแชชินอยู่ใกล้กับเมืองปอลิตแซ และเป็นศูนย์กลางเมืองของพื้นที่นครชแชชินซึ่งเป็นเขตมหานครที่ขยายตัวออกไป โดยรวมไปถึงชุมชนบางชุมชนในในรัฐบรันเดินบวร์คและรัฐเมคเลินบวร์ค-ฟอร์พ็อมเมิร์น ประเทศเยอรมนี
เมืองพี่น้อง.
ชแชชินเป็นเมืองพี่น้องกับเมืองดังนี้:
<templatestyles src="Div col/styles.css"/>
แครชแบนดิคูต (วิดีโอเกม)

แครชแบนดิคูต  เป็นวิดีโอเกมแพลตฟอร์มพัฒนาโดยทีมนอตีด็อก และจำหน่ายโดยโซนี่คอมพิวเตอร์เอ็นเตอร์เทนเมนต์ลงเครื่องเพลย์สเตชัน เกมถูกรวมในเกมฉบับรีมาสเตอร์ชื่อ "แครชแบนดิคูต เอ็นเซนทริโลจี" มีกำหนดวางจำหน่ายลงเครื่องเพลย์สเตชัน 4 ในปี ค.ศ. 2017
"แครชแบนดิคูต"เป็นเกมแรกในเกมชุด"แครชแบนดิคูต" เล่าเรื่องเกี่ยวกับตัวละครชื่อเดียวกับเกมที่ถูกวิวัฒนาการโดยด็อกเตอร์นีโอ คอร์เทกซ์ และลูกน้อง ด็อกเตอร์ไนตรัส บริโอ เนื้อเรื่องเล่าเกี่ยวกับแครช ขณะเขาต้องป้องกันไม่ให้บริโอและคอร์เทกซ์ใช้แผนยึดโลกได้ และช่วยเหลือคนรักชื่อ ทอว์นา แบนดิคูตเพศเมียที่ถูกวิวัฒนาการโดยบริโอและคอร์เทกซ์เช่นกัน
"แครชแบนดิคูต"ได้รับคำวิจารณ์โดยรวมในทางบวก โดยนักิจารณ์ยกย่องกราฟิกส์ของเกม และภาพของเกมที่เป็นเอกลักษณ์ แต่ตำหนิเรื่องการควบคุมตัวละครและไม่มีความแปลกใหม่ในฐานะเกมแพลตฟอร์ม เกมกำลังกลายเป็นหนึ่งในวิดีโอเกมที่ขายดีที่สุดบนเครื่องคอนโซล
การเล่น.
"แครชแบนดิคูต" เป็นเกมแพลตฟอร์มที่ผู้เล่นควบคุมตัวละคร แครช ที่เดินทางผ่านด่านหลายด่านตามลำดับที่เกมกำหนดเพื่อดำเนินเรื่อง แครชสามารถกำจัดศัตรูได้โดยกระโดดบนตัวมันหรือใช้ท่าหมุนตัวเพื่อทำให้ศัตรูกระเด็น แครชจะเสียพลังชีวิต หากถูกศัตรูโจมตีหรือสัมผัสกับอุปสรรคหรือตกลงไปในหลุม แครชสามารถป้องกันตนเองได้โดยสวมหน้ากากอาคุอาคุ ซึ่งปกป้องแครชจากการโจมตีครั้งเดียวหรืออุปสรรค (ยกเว้นหลุม หรืออุปสรรคที่ทำให้ตายทันที) แครชสามารถเก็บหน้ากากได้ครั้งละสองอัน หากเก็บอันที่สามได้ แครชจะมีพลังอมตะชั่วคราว เกมจะจบลงเมื่อผู้เล่นหมดพลังชีวิต โดยพลังชีวิตจะเก็บได้จากหาไอเทมพลังชีวิตหรือจากการเก็บผลวุมพา 100 ผล
ด่านทุกด่านจะมีกล่องไม้กระจัดกระจายไปทั่ว ส่วนใหญ่จะมีไอเทม เช่น ผลวุมพา และหน้ากากอาคุอาคุ ซึ่งกล่องทำลายได้โดยกระโดดทับหรือหมุนตัวให้โดนกล่อง นอกจากนี้ยังมีกล่องอื่น ๆ เช่น กล่องเช็กพอยต์ ที่ให้ผู้เล่นกลับมาเริ่มเล่นที่นั่นได้หลังเสียพลังชีวิต และมีกล่องระเบิด TNT ที่ระเบิดได้หากถูกทำลาย หรือนาฬิกาจับเวลาที่ทำงานเมื่อแครชกระโดดทับ กล่องบางชนิด เช่นกล่องเหล็ก เป็นกล่องที่มองไม่เห็น ทำให้ผู้เล่นต้องทำลายกล่องเครื่องหมายอัศเจรีย์เมื่อให้กล่องนั้นมองเห็น หากผู้เล่นผ่านด่านโดยทำลายกล่องครบทุกกล่องโดยไม่ตาย พวกวเขาจะได้รับอัญมณี อัญมณีสามารถเก็บได้ตามด่านลับหรือเส้นทางลับอัญมณีบางอันจำเป็นต้องเก็บเพื่อเข้าสู่ด่านใหม่ การเก็บอัญมณีในเกมทำให้ผู้เล่นพบฉากจบที่แท้จรืง หากผู้เล่นเก็บสัญรูปโบนัสได้มากพอ พวกเขาจะได้หายตัวเข้าสู่ด่านโบนัส ซึ่งจะให้ผู้เล่นบันทึกเกมได้โดยใช้การ์ดความจำหรือรหัสผ่าน
ออร์นิทิสเกีย

ออร์นิทิสเกีย (ชื่อวิทยาศาสตร์: "Ornithischia",) เป็นเคลดหลักของไดโนเสาร์กินพืชที่สูญพันธุ์แล้ว ซึ่งมีความโดดเด่นด้วยโครงสร้างอุ้งเชิงกรานที่คล้ายคลึงกันกับของนกอย่างเผิน ๆ ชื่อ "Ornithischia" หรือ "สะโพกนก" สะท้อนถึงความคล้ายคลึงของโครงสร้างกระดูก และมาจากรากภาษากรีกว่า '  หมายถึง "นก" กับ '  หมายถึง "สะโพก" อย่างไรก็ตาม นกถือเป็นญาติห่าง ๆ จากกลุ่มนี้ เนื่องจากนกเป็นไดโนเสาร์เทอโรพอด
มีหลักฐานอย่างหนักแน่นว่ามีออร์นิทิสเกียกลุ่มหนึ่งอาศัยเป็นฝูงที่มักแยกตามกลุ่มอายุ โดยไดโนเสาร์วัยเด็กจะแยกฝูงออกจากวัยผู้ใหญ่ ไดโนเสาร์บางชนิดมีหนังที่ปกคลุมด้วยสิ่งที่มีรูปร่างเป็นเส้น (filamentous; คล้ายขนหรือขนนก) บางส่วน และมีประเด็นโต้แย้งว่าหนังที่พบในตัวอย่างชนิดอย่าง "เทียนอฺวี่หลง", "ซิตตะโกซอรัส" และ "Kulindadromeus" อาจมีขนนกโบราณ
ไดโนเสาร์ที่อยู่ในอันดับนี้ เช่น สเตโกซอรัส, ไทรเซราทอปส์, ไมอาซอรา เป็นต้น
โรงพยาบาลฮีวู

โรงพยาบาลฮีวู  เป็นโรงพยาบาลที่ได้รับทุนสนับสนุนจากรัฐบาลส่วนภูมิภาคในวิทเทิลซี อีสเทิร์นเคป ประเทศแอฟริกาใต้
แผนกโรงพยาบาลประกอบด้วยแผนกฉุกเฉิน, แผนกกุมารเวชศาสตร์, แผนกคลอดบุตร, แผนกผู้ป่วยนอก, บริการผ่าตัด, บริการทางการแพทย์, ห้องผ่าตัดและบริการแผนกการบริหารงานจ่ายกลาง, เภสัชกรรม, การรักษาด้วยยาต้านไวรัส (ARV) สำหรับโรคเอดส์, บริการการให้คำปรึกษาหลังการบาดเจ็บ, บริการห้องปฏิบัติการ, บริการรังสีเอกซ์, บริการซักรีด และบริการครัว
ซอริสเกีย

ซอริสเกีย (/sɔːˈrɪskiə/, จากภาษากรีกโบราณ "σαυρος" ("sauros") แปลว่า 'กิ้งก่า' และ "ισχιον" ("ischion") แปลว่า "ร่วมสะโพก") เป็นการจัดอันดับของสัตว์เลื้อยคลานขนาดใหญ่ที่สูญพันธุ์ไปแล้วจำพวกไดโนเสาร์ นับเป็นอันดับของไดโนเสาร์ในวงกว้างหนึ่งในสองอันดับ (ร่วมกับออร์นิทิสเกียหรือไดโนเสาร์ที่มีโครงกระดูกสะโพกหรือเชิงกรานคล้ายนก) โดยเป็นการจัดมาตั้งแต่ปี ค.ศ. 1888
ซอริสเกียเป็นไดโนเสาร์ที่มีกระดูกเชิงกรานคล้ายสัตว์เลื้อยคลาน โดยครอบคลุมถึงกลุ่มเทโรพอด หรือไดโนเสาร์กินเนื้อ เช่น ไทรันโนซอรัส เร็กซ์, สไปโนซอรัส, ไจแกนโนโตซอรัส และกลุ่มซอโรพอด หรือไดโนเสาร์คอยาว เช่น อะแพโทซอรัส, อาร์เจนติโนซอรัส, ไดพลอโดคัส หรือภูเวียงโกซอรัส
แต่งานวิจัยชิ้นใหม่บ่งชี้ว่ากลุ่มเทโรพอดมีความสัมพันธ์กับอันดับออร์นิทิสเกีย ดังนั้นเทโรพอดไม่ควรจะถูกนำมารวมกับกลุ่มซอโรพอด จึงมีการตั้งเป็นอันดับใหม่ คือ ออร์นิโทสเซลิดา  ขึ้นมา
ฟุตบอลชิงแชมป์เอเชีย รุ่นอายุไม่เกิน 16 ปี 2018

การแข่งขัน ฟุตบอลเอเชียเยาวชนอายุไม่เกิน 16 ปี 2018 เป็นการแข่งขันครั้งที่ 18 ของ ฟุตบอลเอเชียเยาวชนอายุไม่เกิน 16 ปี, เป็นการแข่งขันทัวร์นาเมนต์ฟุตบอลยุวชนที่จัดขึ้นสองปีต่อครั้ง จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 16 ปี จากแต่ละชาติสมาชิก ทัวร์นาเมนต์จัดขึ้นที่ประเทศ มาเลเซีย โดยทั้งหมด 16 ทีมที่จะได้ลงเล่นในรายการนี้
เหมือนกับครั้งก่อนหน้านี้, รายการนี้จะได้สิทธิ์เป็นตัวแทนของเอเอฟซีในการแข่งขัน ฟุตบอลโลกเยาวชนอายุไม่เกิน 17 ปี สี่ทีมที่ดีที่สุดของรายการจะได้สิทธิ์สำหรับ ฟุตบอลโลกเยาวชนอายุไม่เกิน 17 ปี 2019 ที่ประเทศ เปรูต่อไป
รอบคัดเลือก.
การแข่งขันจัดขึ้นเมื่อวันที่ 16–29 กันยายน พ.ศ. 2560. โดยมาเลเซียเจ้าภาพในการแข่งขัน ยังส่งทีมเล่นในรอบคัดเลือก แม้จะได้ผ่านเข้ามาเล่นในฐานะเจ้าภาพอยู่แล้วก็ตาม
ทีมที่เข้ารอบ.
ด้านล่างนี่คือ 16 ทีมที่ได้ผ่านเข้าไปเล่นสำหรับรอบสุดท้าย.
หมายเหตุ:
<templatestyles src="Reflist/styles.css" />
สนามแข่งขัน.
แต่ละนัดจะลงเล่นในสามสนามแข่งขันในพื้นที่ เกรเทอร์ กัวลาลัมเปอร์ (คลังก์ วัลลีย์).
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.
เวลาทั้งหมดคือเวลาท้องถิ่น, MYT .
รอบแพ้คัดออก.
รอบก่อนรองชนะเลิศ.
ทีมที่ชนะเลิศจะได้สิทธิ์สำหรับ ฟุตบอลโลกเยาวชนอายุไม่เกิน 17 ปี 2019.
ผู้ทำประตู.
การแข่งขันฟุตบอลเอเชียเยาวชนอายุไม่เกิน 16 ปีในครั้งนี้มีการทำประตูได้ทั้งหมด 97 ประตู โดยเป็นประตูที่ทำได้ใน 31 นัด สำหรับค่าเฉลี่ยในการทำประตูในแต่ละนัดคือ 3.13 ประตูต่อนัด
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ผู้สนับสนุน.
TOYOTA
CONTINENTAL
FLY EMIRATES 
AU KDDI
SAISON CARD
FAMILY MART 
MAKITA
JAPAN READING NATIONAL NEWSPAPER 
THE-AFC.COM
ONE ASIA ONE GOAL
NIKON
หมายเหตุ.
<templatestyles src="Reflist/styles.css" />
ฟุตซอลเอเชียเยาวชนอายุไม่เกิน 20 ปี 2017

การแข่งขัน ฟุตซอลเอเชียเยาวชนอายุไม่เกิน 20 ปี 2017 เป็นครั้งแรกของ ฟุตซอลเอเชียเยาวชนอายุไม่เกิน 20 ปี, เป็นการแข่งขันฟุตซอลชิงแชมป์ระดับชาติที่จะแข่งขันทุกๆ สองปี ที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติเยาวชนทีมชายของทวีปเอเชีย. อิหร่านและไทย ได้มีสัญญาณถึงความตั้งใจของพวกเขาที่จะสถาปนาในการเป็นเจ้าภาพจัดการแข่งขัน.
ทีมที่เข้าร่วม.
ไม่มีการคัดเลือก, และทีมที่เข้าแข่งขันทั้งหมดจะได้ผ่านเข้าสู่รอบสุดท้าย.
ด้านล่างนี้คือ 22 ทีมที่เข้าร่วมการแข่งขัน. ซาอุดิอาระเบีย เริ่มแรกจะได้เข้าร่วมแต่ได้ตัดสินใจที่จะถอนทีมก่อนการจับสลาก.
<templatestyles src="Div col/styles.css"/>
สนามแข่งขัน.
แต่ละแมตช์ลงเล่นที่ บางกอกอารีนา และ อินดอร์ สเตเดียม หัวหมาก ใน กรุงเทพมหานคร.
ผู้ตัดสินที่ลงทำหน้าที่ในแต่ละนัด.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.
เวลาทั้งหมดเป็นเวลาท้องถิ่น 
รอบแพ้คัดออก.
ในรอบแพ้คัดออก, ต่อเวลาพิเศษ และ การดวลลูกโทษ เป็นวิธีที่จะใช้ตัดสินหาผู้ชนะในกรณีที่จำเป็น, ยกเว้นสำหรับนัดชิงอันดับที่สามจะเป็น การดวลลูกโทษ (ไม่มี ต่อเวลาพิเศษ) เป็นวิธีที่จะใช้ตัดสินหาผู้ชนะในกรณีที่จำเป็น (กฏระเบียบข้อที่ 14.1 และ 15.1).
รอบรองชนะเลิศ.
ผู้ชนะได้จะผ่านเข้าไปเล่น กีฬาฟุตซอลในโอลิมปิกยุวชนฤดูร้อน 2018, ซึ่งพวกเขาจะได้เป็นตัวแทนของทีมโดยทีมชุดยู-18 ของพวกเขา.
อันดับดาวซัลโว.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ทีมที่เข้าร่วมสำหรับยูธโอลิมปิก.
สองทีมต่อไปนี้จากเอเอฟซีที่ได้เข้าร่วมสำหรับ กีฬาฟุตซอลในโอลิมปิกยุวชนฤดูร้อน 2018, where they will be represented by their U-18 representative teams.
รายชื่อปลัดกระทรวงการคลังของไทย

ปลัดกระทรวงการคลัง เป็นข้าราชการพลเรือนสามัญ ประเภทบริหาร ระดับสูง (นักบริหารระดับ 11 เดิม) เป็นตำแหน่งหัวหน้าส่วนราชการระดับกระทรวงของกระทรวงการคลัง
ปลัดกระทรวงคนหนึ่งมีอำนาจหน้าที่ ดังนี้
กีฬาคริกเกตในกีฬาเยาวชนแห่งชาติ ครั้งที่ 33

กีฬาคริกเกตในกีฬาเยาวชนแห่งชาติ ครั้งที่ 33 จัดแข่งขันที่สนามกีฬาเทศบาลตำบลบางริ้น อำเภอเมืองระนอง จังหวัดระนอง กำหนดแข่งขันระหว่างวันที่ 16 ถึง 25 มีนาคม พ.ศ. 2560 มีการชิงชัยทั้งหมด 2 เหรียญทอง
อันดับการแข่งขัน.
<templatestyles src="Col-begin/styles.css"/>
ถะ

ถะ (เพ็งอิม: tah4) คือสถูปที่สร้างตามสถาปัตยกรรมจีน มีลักษณะเป็นหอคอยมีหลังคาซ้อนกันเป็นชั้น ๆ ใช้เป็นที่ประดิษฐานพระบรมสารีริกธาตุเพื่อความปลอดภัยหรือเป็นที่สักการะบูชา พัฒนามาจากสถูปที่สร้างขึ้นในอินเดียสมัยโบราณ
ถะ ในภาษาอังกฤษเรียกว่า pagoda มาจากคำว่า pagode ในภาษาโปรตุเกส ซึ่งสันนิษฐานว่ามาจากคำว่า butkada ในภาษาเปอร์เซียที่แปลว่า "เทวสถานที่มีเทวรูป" บ้างก็สันนิษฐานว่ามาจากคำว่า "ผาโจวถ่า"  ซึ่งเป็นชื่อถะสำคัญแห่งหนึ่งในกว่างโจวและชาวยุโรปที่มาเยือนจีนมักได้พบเห็น
เอเชียนคัพ 2019 รอบคัดเลือก – รอบที่ 3

เอเชียนคัพ 2019 รอบคัดเลือก - รอบที่ 3 จะจัดแข่งขันระหว่างวันที่ 26 มีนาคม พ.ศ. 2560 ถึง 27 มีนาคม พ.ศ. 2561
รูปแบบการแข่งขัน.
มีทั้งหมด 24 ทีม (16 ทีมจากรอบที่ 2 และ 8 ทีมจากรอบเพลย์ออฟ) เพื่อหา 12 ทีมเข้าสู่ เอเชียนคัพ 2019
24 ทีมถูกแบ่งเป็น 6 กลุ่ม กลุ่มละ 4 ทีม เล่นแบบพบกันหมดทั้งเหย้าและเยือน แชมกลุ่มและรองแชมป์กลุ่มจะผ่านเข้าสู่ เอเชียนคัพ 2019 ต่อไป
ทีมวางในการจับสลาก.
การจับสลากประกบคู่แข่งขันจัดขึ้นในวันที่ 23 มกราคม พ.ศ. 2560 เวลา 16:00 น. GST  ณ อาบูดาบี, สหรัฐอาหรับเอมิเรตส์
การจับสลากแบ่งสายจะอยู่บนพื้นฐานของ อันดับโลกฟีฟ่า ของปี 2560 (แสดงในวงเล็บด้านล่าง) 24 ทีมจะอยู่ในสี่โถดังต่อไปนี้
ตารางการแข่งขัน.
โปรแกรมการแข่งขัน:
อันดับผู้ทำประตู.
การแข่งขันทั้งหมดมี 244 ประตูที่ทำได้ใน 72 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
The Mask Singer หน้ากากนักร้อง (ฤดูกาลที่ 2)

The Mask Singer หน้ากากนักร้อง ซีซันที่ 2 เป็นรายการโทรทัศน์ประเภทเรียลลิตี้เกมโชว์และมิวสิกโชว์ และเป็นฤดูกาลที่ 2 ของรายการThe Mask Singer หน้ากากนักร้องของประเทศไทยภายหลังได้การตอบรับอย่างล้นหลามในฤดูกาลแรก ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกในวันที่ 6 เมษายน พ.ศ. 2560 และสิ้นสุดออกอากาศของซีซันนี้ในวันที่ 31 สิงหาคม พ.ศ. 2560 ทางสถานีโทรทัศน์ช่องเวิร์คพอยท์ (โทรทัศน์ระบบดิจิตอลหมายเลข 23) ดำเนินรายการโดย กันต์ กันตถาวร
คณะกรรมการ.
คณะกรรมการในรายการซีซันที่ 2 จะมีหน้าที่วิเคราะห์เทคนิคการร้องเพลงของผู้เข้าแข่งขัน ทายตัวตนที่แท้จริงของบุคคลแต่ละคนที่ซ่อนอยู่ภายใต้หน้ากากที่ยังไม่มีใครทราบ จนกว่าจะถึงเวลาที่จะต้องเฉลยตัวตน และลงคะแนนเสียงให้กับนักร้องที่ซ่อนตัวตนอยู่ภายใต้หน้ากาก โดยคณะกรรมการจะมีทั้งหมด 7 คน (ต่อหนึ่งการออกอากาศ ในทุก ๆ ครั้ง) ประกอบไปด้วยกรรมการประจำรายการประมาณ 3 - 4 คน และกรรมการรับเชิญประมาณ 3 - 4 คน (ขึ้นอยู่กับการออกอากาศในแต่ละครั้ง) โดยจะมีการเปลี่ยนแปลงผู้ที่มารับหน้าที่เป็นกรรมการตลอดในแต่ละครั้งที่ออกอากาศ แต่จะคงอยู่ในจำนวน 9 คนนี้
รายนามและรายละเอียดของคณะกรรมการแต่ละคน มีดังนี้
ผู้เข้าแข่งขัน.
รายนาม, ฉายาของหน้ากาก และรายละเอียดของผู้เข้าแข่งขันแต่ละคน มีดังนี้
 #เปลี่ยนทาง หน้ากากใน season 1
รอบ แชมป์ชนแชมป์ 2.
Champ of the Champ, เปิดหน้ากากแชมป์ (ฉลองแชมป์).
รวมศิลปิน The Mask Singer Season 1-2 (Mini concert)
The Mask Secret Room By AIS.
ตั้งแต่วันที่ 8 มิถุนายน พ.ศ. 2560 - 17 สิงหาคม พ.ศ. 2560 หลังจบรายการ The Mask Singer หน้ากากนักร้อง ซีซั่นที่ 2 ทางหน้าจอโทรทัศน์ไปแล้วนั้น พบกับบทสัมภาษณ์พิเศษที่จะเปิดความลับ ความรู้สึกหลังถอดหน้ากาก และล้วงลึกตัวตนภายใต้หน้ากาก ผ่านทางแอปพลิเคชัน AIS PLAY และรับชมได้ผ่านกล่องรับสัญญาณ AIS PLAYBOX ทุกคืนวันพฤหัสบดี ตั้งแต่เวลา 22.30 น. เป็นต้นไป โดยมีผู้ดำเนินรายการหลักก็คือคุณอาร์ม กรกันต์ สุทธิโกเศศ หรือ หน้ากากระฆัง จาก ซีซั่นที่ 1 (และลูกค้า AIS และ AIS Fibre รับชมฟรี ผ่านแอป AIS PLAY และผ่านกล่อง AIS PLAYBOX เท่านั้น)
เรตติ้ง.
เรตติ้งที่มีอันดับสูงที่สุดในแต่ละฤดูกาลจะแสดงด้วย สีเขียว และเรตติ้งอันดับต่ำที่สุดในฤดูกาลแต่ละจะแสดงด้วย สีแดง